b"\n_START_ARTICLE_\nFernando Tocornal Linares\n_START_SECTION_\nCarrera esportiva\n_START_PARAGRAPH_\nVa debutar en primera divisi\xc3\xb3 amb l'Sporting de Gij\xc3\xb3n a la campanya 81/82, en la qual va jugar 9 partits. Trigaria tres anys a tornar a jugar amb els sportinguistes a la m\xc3\xa0xima categoria, en la qual disputaria fins a 23 partits._NEWLINE_L'estiu de 1985 deixa Gij\xc3\xb3n i marxa al Real Murcia. A la 88/89 jugaria de nou en Primera, ara a les files del Real Oviedo, on tot just apareix en dues ocasions. Comen\xc3\xa7a la d\xc3\xa8cada dels 90 amb el Real Burgos. Amb l'equip castell\xc3\xa0 juga 50 partits en Primera._NEWLINE_La temporada 92/93 fitxa per la SD Compostela, amb qui pujaria a primera divisi\xc3\xb3 el 1994. Tocornal va ser titular els quatre anys que va romandre a l'equip gallec. L'estiu de 1996 s'incorpora al CD Badajoz, de Segona Divisi\xc3\xb3, on formara en dues temporades._NEWLINE_El c\xc3\xa0ntabre penjaria les botes al final de la temporada 98/99, despr\xc3\xa9s de militar una campanya al Club Deportivo Lealtad. En total, suma 146 partits a la m\xc3\xa0xima categoria."